92. ΑΠΟΦΑΣΙΣ ΥΠΟΥΡΓΩΝ ΕΞΩΤΕΡΙΚΩΝ ΚΑΙ ΟΙΚΟΝΟΜΙΚΩΝ Αριθ. 140734/4759 της 15/30 Νοεμ. 1976 (ΦΕΚ Β΄ 1434) Περί εγκρίσεως χορηγήσεως ειδικής αποζημιώσεως δια τους εκ της Κεντρικής Υπηρεσίας τοποθετουμένους εις την Υπηρεσίαν και τα Γραφεία Υπουργείου Βορείου Ελλάδος, υπαλλήλους του Υπουργείου Εξωτερικών. Έχοντες υπ’ όψει: Τας διατάξεις του άρθρ. 148 του Νόμ. 419/1976, παρ. 8, αποφασίζομεν: Καθορίζομεν ως κάτωθι, την πέραν των αποδοχών του, ειδικήν αποζημίωσιν δια τους εκ της Κεντρικής Υπηρεσίας τοποθετουμένους εις την Υπηρεσίαν και τα Γραφεία Υπουργείου Βορείου Ελλάδος, υπαλλήλους του Υπουργείου Εξωτερικών δια,   δρχ. Σύμβουλον Πρεσβείας Α΄ και Β΄ τάξεως 5.000 Γραμματέα Α΄ και Β΄ τάξεως 4.000 Γραμματέα Γ΄ τάξεως 3.000 Ακόλουθον Πρεσβείας 2.500 Τμηματάρχην Α΄ και Β΄ τάξεως 2.000 Εισηγητήν και κατωτέρω 1.500 Η παρούσα δημοσιευθήτω δια της Εφημερίδος της Κυβερνήσεως. 